CELEX: 31983R3661
Language: el
Date: 1983-12-23 00:00:00
Title: Κανονισμός (ΕΟΚ) αριθ. 3661/83 της Επιτροπής της 23ης Δεκεμβρίου 1983 περί της ποσότητας βοείου κρέατος εκλεκτής ποιότητας, καταγωγής και προελεύσεως Ηνωμένων Πολιτειών Αμερικής και Καναδά, που δύναται να εισαχθεί στο πλαίσιο του καθεστώτος που προβλέπεται από τον κανονισμό (ΕΟΚ) αριθ. 2693/83 για το έτος 1984

Avis juridique important

|

31983R3661

Κανονισμός (ΕΟΚ) αριθ. 3661/83 της Επιτροπής της 23ης Δεκεμβρίου 1983 περί της ποσότητας βοείου κρέατος εκλεκτής ποιότητας, καταγωγής και προελεύσεως Ηνωμένων Πολιτειών Αμερικής και Καναδά, που δύναται να εισαχθεί στο πλαίσιο του καθεστώτος που προβλέπεται από τον κανονισμό (ΕΟΚ) αριθ. 2693/83 για το έτος 1984  

Επίσημη Εφημερίδα αριθ. L 361 της 24/12/1983 σ. 0044 - 0044

***** ΚΑΝΟΝΙΣΜΟΣ (ΕΟΚ) αριθ. 3661/83 ΤΗΣ ΕΠΙΤΡΟΠΗΣ  της 23ης Δεκεμβρίου 1983  περί της ποσότητας βοείου κρέατος εκλεκτής ποιότητας, καταγωγής και προελεύσεως Ηνωμένων Πολιτειών Αμερικής και Καναδά, που δύναται να εισαχθεί στο πλαίσιο του καθεστώτος που προβλέπεται από τον κανονισμό (ΕΟΚ) αριθ. 2693/83 για το έτος 1984  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2693/83 του Συμβουλίου της 26ης Σεπτεμβρίου 1983 περί ανοίγματος δασμολογικής κοινοτικής ποσοστώσεως βοείου κρέατος εκλεκτής ποιότητας, νωπού, διατηρημένου με απλή ψύξη η κατεψυγμένου, των διακρίσεων 02.01 Α ΙΙ α) και 02.01 Α ΙΙ β) του Κοινού Δασμολογίου (1),  Εκτιμώντας:  ότι ο κανονισμός (ΕΟΚ) αριθ. 3660/83 της Επιτροπής της 23ης Δεκεμβρίου 1983 περί θεσπίσεως των λεπτομερειών εφαρμογής των καθεστώτων εισαγωγής που προβλέπονται από τους κανονισμούς (ΕΟΚ) αριθ. 2693/83 και (ΕΟΚ) αριθ. 2694/83 στον τομέα του βοείου κρέατος (2) ορίζει στο άρθρο 7 ότι οι αιτήσεις πιστοποιητικών και εκδόσεως των πιστοποιητικών εισαγωγής για τα κρέατα που αναφέρονται στο άρθρο 1 παράγραφος 1 υπό δ) λαμβάνουν χώρα σύμφωνα με το άρθρο 12 και το άρθρο 15 του κανονισμού (ΕΟΚ) αριθ. 2377/80 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3578/82 (4)·  ότι πρέπει να αναφερθεί η ποσότητα για την οποία δύνανται να κατατεθούν αιτήσεις πιστοποιητικών υπό τους εν λόγω όρους από την 1η Ιανουαρίου 1984·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος.  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Δύνανται να κατατεθούν αιτήσεις πιστοποιητικών σύμφωνα με το άρθρο 12 και το άρθρο 15 του κανονισμού (ΕΟΚ) αριθ. 2377/80 κατά τη διάρκεια των δέκα πρώτων ημερών του Ιανουαρίου 1984 για συνολική ποσότητα 10 000 τόνων κρέατος Ηνωμένων Πολιτειών Αμερικής και Καναδά.  Άρθρο 2  Ο παρών κανονισμός αρχίζει να ισχύει την 1η Ιανουαρίου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 267 της 29. 9. 1983, σ. 3.  (2) Βλέπε σελίδα 38 της παρούσας Επίσημης Εφημερίδας.  (3) ΕΕ αριθ. L 241 της 13. 9. 1980, σ. 5.  (4) ΕΕ αριθ. L 373 της 31. 12. 1982, σ. 59.